ΚΑΝΟΝΙΣΜΟΣ (ΕΚ) αριθ. 1462/96 ΤΗΣ ΕΠΙΤΡΟΠΗΣ της 25ης Ιουλίου 1996 για καθορισμό, για το δεύτερο εξάμηνο του 1996, συμπληρωματικών μέτρων διαχείρισης σχετικά με τις εισαγωγές ορισμένων ζωντανών ζώων του βοείου κρέατος και περί τροποποιήσεως του κανονισμού (ΕΚ) αριθ. 1110/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 8, όπως τροποποιήθηκε από τον κανονισμό (ΕΚ) αριθ. 1194/96 (2),

Εκτιμώντας:

ότι ο κανονισμός (ΕΚ) αριθ. 3066/95 της Επιτροπής, της 20ής Δεκεμβρίου 1995, προβλέπει για το δεύτερο εξάμηνο του 1996, το άνοιγμα δασμολογικής ποσοστώσεως 89 000 ζώντων ζώων του βοείου είδους που δεν υπερβαίνουν τα 80 χιλιόγραμμα βάρους, καταγωγής Ουγγαρίας, Πολωνίας, Δημοκρατίας της Τσεχίας, Σλοβακίας, Ρουμανίας, Βουλγαρίας, Εσθονίας, Λεττονίας και Λιθουανίας και επωφελούνται από μείωση του δασμολογικού συντελεστή κατά 80 % 7

ότι ο κανονισμός (ΕΚ) αριθ. 1110/96 της Επιτροπής, της 26ης Ιουνίου 1996, περί καθορισμού, για το δεύτερο εξάμηνο του 1996 των μέτρων διαχείρισης σχετικά με τις εισαγωγές ορισμένων ζωντανών ζώων του βοείου είδους (3), έχει προβλέψει ορισμένα μέτρα για την εισαγωγή 35 000 ζώων βάρους ίσου ή μικρότερου από 80 χιλιόγραμμα με τον πλήρη δασμό που προβλέπεται από το κοινό δασμολόγιο 7 ότι, με την εφαρμογή του κανονισμού (ΕΚ) αριθ. 3066/95 πρέπει, κατά συνέπεια να προβλεφθούν τροποποιήσεις σχετικά με τον καθορισμό των δασμών που συνδέονται με τις εισαγωγές των εν λόγω 35 500 ζώων, με ισχύ από την 1η Ιουλίου 1996, και να θεσπιστούν μέτρα διαχείρισης σχετικά με τη συμπληρωματική ποσότητα των 53 500 ζώων για το δεύτερο εξάμηνο του 1996 σύμφωνα με το καθεστώς εισαγωγής που προβλέπεται ήδη από τον κανονισμό (ΕΚ) αριθ. 1110/96 7 ότι, ωστόσο, προκειμένου να ληφθεί υπόψη το παραδοσιακό εμπόριο στο πλαίσιο των ειδικών καθεστώτων εισαγωγής σχετικά με τους μόσχους που δεν υπερβαίνουν τα 80 χιλιόγραμμα, πρέπει να θεσπισθούν ελαφρώς τροποποιημένα κριτήρια όσον αφορά τις ποσότητες αναφοράς τις ονομαζόμενες παραδοσιακές 7

ότι πρέπει να προβλεφθεί ότι, για τη διαχείριση του εν λόγω καθεστώτος, θα χρησιμοποιούνται πιστοποιητικά εισαγωγής 7 ότι, για το σκοπό αυτό, πρέπει να προβλεφθούν, μεταξύ άλλων, οι λεπτομέρειες που αφορούν την υποβολή των αιτήσεων, καθώς επίσης και τα στοιχεία τα οποία θα εμφαίνονται στα έντυπα υποβολής των αιτήσεων και στα πιστοποιητικά, ενδεχομένως μέσω παρεκκλίσεως από ορισμένες διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2137/95 (5), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, περί λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και καταργήσεως του κανονισμού (ΕΟΚ) αριθ. 2377/80 (6), όπως τροποποιήθηκε τελευταία από τον κανονισμό (ΕΚ) αριθ. 2856/95 (7) 7 ότι πρέπει, επιπλέον, να προβλεφθεί ότι τα πιστοποιητικά θα εκδίδονται μετά από παρέλευση μιας προθεσμίας εξέτασης και, ανάλογα με την περίπτωση, με εφαρμογή ενιαίου συντελεστή μείωσης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει μέτρα διαχείρισης σχετικά με τις εισαγωγές στην Κοινότητα, κατά τη διάρκεια του δευτέρου εξαμήνου του 1996, ζωντανών ζώων του βοείου είδους των οποίων το βάρος δεν υπερβαίνει τα 80 χιλιόγραμμα και τα οποία υπάγονται στον κωδικό ΣΟ 0102 90 05 και κατάγονται από τις χώρες που αναφέρονται στο παράρτημα Ι, επιπλέον από τις εισαγωγές που προβλέπονται από τον κανονισμό (ΕΚ) αριθ. 1110/96.

Άρθρο 2

1. Χορηγούνται πιστοποιητικά εισαγωγής στο πλαίσιο του εν λόγω κανονισμού, μόνο για 53 500 ζώα που υπάγονται στον κωδικό ΣΟ 0102 90 05.

2. Για τα εν λόγω ζώα, ο δασμός ad valorem και τα ειδικά ποσά δασμών που καθορίζονται στο κοινό δασμολόγιο (ΚΔ) μειώνονται κατά 80 %.

3. Η ποσότητα που προβλέπεται στην παράγραφο 1 διαιρείται σε δύο τμήματα, ως εξής:

α) το πρώτο τμήμα, ίσο προς 70 %, δηλαδή 37 450 κεφαλές, κατανέμεται μεταξύ:

- των εισαγωγέων της Κοινότητας με τη σύνθεση που παρουσιάζει στις 31 Δεκεμβρίου 1994, οι οποίοι μπορούν να αποδείξουν ότι έχουν εισαγάγει ζώα που υπάγονται στον κωδικό ΣΟ 0102 90 05 κατά τη διάρκεια των ετών 1993, 1994 ή 1995, στο πλαίσιο των κανονισμών που αναφέρονται στο παράρτημα ΙΙ

και

- των εισαγωγέων των νέων κρατών μελών, οι οποίοι μπορούν να αποδείξουν ότι έχουν εισαγάγει στο κράτος μέλος εγκατάστασής τους:

κατά τη διάρκεια των ετών 1993 και 1994 ζώα που υπάγονται στον προαναφερθέντα κωδικό ΣΟ και τα οποία προέρχονται από χώρες που πρέπει να θεωρούνται γι' αυτούς ως τρίτες χώρες έως τις 31 Δεκεμβρίου 1994 7

και

κατά τη διάρκεια του έτους 1995 ζώα στο πλαίσιο των κανονισμών που αναφέρονται στο σημείο β) του παραρτήματος ΙΙ 7

β) το δεύτερο μέρος που αντιστοιχεί στο 30 %, δηλαδή σε 16 050 κεφαλές, κατανέμεται μεταξύ των εμπορευόμενων οι οποίοι είναι σε θέση να αποδείξουν ότι έχουν εισαγάγει ή/και εξαγάγει, κατά τη διάρκεια του έτους 1995, τουλάχιστον 100 ζωντανά βοοειδή που υπάγονται στον κωδικό ΣΟ 0102 90, εκτός εκείνων που αναφέρονται στο στοιχείο α).

Οι εμπορευόμενοι πρέπει να είναι εγγεγραμένοι σε δημόσιο μητρώο ΦΠΑ.

4. Η κατανομή των 37 450 κεφαλών μεταξύ των επιλέξιμων εισαγωγέων πραγματοποιείται κατ' αναλογία των εισαγωγών ζώων κατά την έννοια της παραγράφου 3 στοιχείο α), που πραγματοποιήθηκαν κατά τη διάρκεια των ετών 1993, 1994 και 1995, και αποδεικνύονται σύμφωνα με την παράγραφο 6.

5. Η κατανομή των 16 050 κεφαλών πραγματοποιείται κατ' αναλογία των ποσοτήτων που ζητήθηκαν από τους επιλέξιμους εμπορευομένους.

6. Οι αποδείξεις εισαγωγής και εξαγωγής προσκομίζονται αποκλειστικά με τη βοήθεια του τελωνειακού εγγράφου θέσης σε ελεύθερη κυκλοφορία ή του εγγράφου εξαγωγής, δεόντως θεωρημένων από τις τελωνειακές αρχές.

Τα κράτη μέλη μπορούν να αποδεχθούν δεόντως επικυρωμένα, από την εκδίδουσα αρχή, αντίγραφα των προαναφερθέντων εγγράφων, εφόσον ο αιτών μπορεί να αποδείξει στην αρμόδια αρχή ότι ήταν αδύνατον να αποκτήσει τα πρωτότυπα έγγραφα.

Άρθρο 3

1. Δεν λαμβάνονται υπόψη για την κατανομή δυνάμει του άρθρου 2 παράγραφος 3 στοιχείο α) οι εμπορευόμενοι οι οποίοι, την 1η Ιανουαρίου 1996, δεν ασκούσαν πλέον καμία δραστηριότητα στον τομέα του βοείου κρέατος.

2. Η επιχείρηση που προέρχεται από τη συγχώνευση επιχειρήσεων, από τις οποίες κάθε μία έχει δικαιώματα σύμφωνα με το άρθρο 2 παράγραφος 4, απολαύει των ιδίων δικαιωμάτων με τις επιχειρήσεις από τις οποίες προέρχεται.

Άρθρο 4

1. Η αίτηση δικαιωμάτων εισαγωγής υποβάλλεται μόνο στο κράτος μέλος όπου ο αιτών είναι εγγεγραμμένος κατά την έννοια του άρθρου 2 παράγραφος 3.

2. Για την εφαρμογή του άρθρου 2 παράγραφος 3 στοιχείο α), οι εμπορευόμενοι υποβάλλουν στις αρμόδιες αρχές την αίτηση εισαγωγής, συνοδευόμενη από την απόδειξη που αναφέρεται στο άρθρο 2 παράγραφος 6, το αργότερο μέχρι τις 16 Αυγούστου 1996.

Μετά τον έλεγχο των υποβληθέντων εγγράφων, τα κράτη μέλη ανακοινώνουν στην Επιτροπή, μέχρι τις 28 Αυγούστου 1996, τον κατάλογο των εισαγωγέων που πληρούν τις προϋποθέσεις αποδοχής, στον οποίο περιλαμβάνονται, μεταξύ άλλων, το όνομα και η διεύθυνσή τους καθώς και η ποσότητα των επιλέξιμων εισαχθέντων ζώων κατά τη διάρκεια κάθε έτους αναφοράς.

3. Για την εφαρμογή του άρθρου 2 παράγραφος 3 στοιχείο β), οι αιτήσεις εισαγωγής εκ μέρους των εμπορευομένων πρέπει να υποβάλλονται έως τις 16 Αυγούστου 1996 το αργότερο, συνοδευόμενες από την απόδειξη που αναφέρεται στο άρθρο 2 παράγραφος 6.

Κάθε ενδιαφερόμενος είναι δυνατόν να υποβάλει μόνο μία αίτηση. Σε περίπτωση που ο ίδιος ενδιαφερόμενος υποβάλει περισσότερες από μία αιτήσεις, τότε όλες οι αιτήσεις του κρίνονται ως μη αποδεκτές. Με την αίτηση είναι δυνατόν να ζητείται κατ' ανώτατο όριο η ποσότητα που είναι διαθέσιμη.

Μετά τον έλεγχο των υποβληθέντων εγγράφων, τα κράτη μέλη ανακοινώνουν στην Επιτροπή, έως τις 28 Αυγούστου 1996 το αργότερο, τον κατάλογο των αιτούντων και τις ποσότητες που έχουν ζητήσει.

4. Όλες οι ανακοινώσεις, συμπεριλαμβανομένων των ανακοινώσεων «ουδέν», πραγματοποιούνται με τέλεξ ή τέλεφαξ και στις περιπτώσεις που υποβάλλονται αιτήσεις, χρησιμοποιούνται τα έντυπα που περιλαμβάνονται στα παραρτήματα ΙΙΙ και IV.

Άρθρο 5

1. Η Επιτροπή αποφασίζει κατά πόσον είναι δυνατόν να δοθεί συνέχεια στις αιτήσεις.

2. Όσον αφορά τις αιτήσεις που αναφέρονται στο άρθρο 4 παράγραφος 3, εάν οι ποσότητες για τις οποίες έχει ζητηθεί εισαγωγή υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των ποσοτήτων για τις οποίες έχει υποβληθεί αίτηση.

Εάν η μείωση που προβλέπεται στο πρώτο εδάφιο οδηγεί σε ποσότητα μικρότερη από 100 ζώα ανά αίτηση, η κατανομή πραγματοποιείται, με κλήρωση ανά παρτίδα 100 ζώων, από τα ενδιαφερόμενα κράτη μέλη. Στην περίπτωση που η υπόλοιπη ποσότητα αφορά λιγότερο από 100 ζώα, ένα μόνο πιστοποιητικό καλύπτει την ποσότητα αυτή.

Άρθρο 6

1. Η εισαγωγή των χορηγούμενων ποσοτήτων σύμφωνα με το άρθρο 5 εξαρτάται από την προσκόμιση πιστοποιητικού εισαγωγής.

2. Η αίτηση πιστοποιητικού είναι δυνατόν να υποβάλλεται μόνο στο κράτος μέλος που έχει κατατεθεί η αίτηση εισαγωγής.

3. Τα πιστοποιητικά εκδίδονται, κατόπιν αίτησης των ενδιαφερομένων, από το χρόνο έναρξης ισχύος της απόφασης που αναφέρεται στο άρθρο 5 παράγραφος 1.

Ο αριθμός των ζώων για τα οποία χορηγείται το πιστοποιητικό εκφράζεται σε μονάδες ζώων. Το στρογγύλευμα πραγματοποιείται, ανάλογα με την περίπτωση, είτε προς τα πάνω είτε προς τα κάτω.

4. Η αίτηση πιστοποιητικού καθώς και το πιστοποιητικό αναγράφουν τις ακόλουθες ενδείξεις:

α) στη θέση 8, την ένδειξη των χωρών που αναφέρονται στο παράρτημα Ι 7 το πιστοποιητικό συνεπάγεται την υποχρέωση να πραγματοποιηθεί η εισαγωγή από μία ή από περισσότερες από τις ανωτέρω χώρες 7

β) στη θέση 16, τη διάκριση ΣΟ 0102 90 05 7

γ) στη θέση 20, μία από τις ακόλουθες ενδείξεις:

Reglamento (CE) n° 1462/96

Forordning (EF) nr. 1462/96

Verordnung (EG) Nr. 1462/96

Κανονισμός (ΕΚ) αριθ. 1462/96

Regulation (EC) No 1462/96

Rθglement (CE) n° 1462/96

Regolamento (CE) n. 1462/96

Verordening (EG) nr. 1462/96

Regulamento (CE) nΊ 1462/96

Asetus (EY) N:o 1462/96

Fφrordning (EG) nr 1462/96.

5. Η διάρκεια ισχύος των πιστοποιητικών εισαγωγής λήγει στις 31 Δεκεμβρίου 1996.

6. Τα εκδιδόμενα πιστοποιητικά ισχύουν σε όλη την Κοινότητα.

7. Το άρθρο 8 παράγραφος 4 του κανονισμού (ΕΟΚ) αριθ. 3719/88 δεν εφαρμόζεται.

Άρθρο 7

Τα ζώα θα επωφελούνται των διατάξεων του άρθρου 1 μετά από προσκόμιση πιστοποιητικού κυκλοφορίας EUR.1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που προσαρτάται στις ευρωπαϊκές συμφωνίες και του πρωτοκόλλου 3 που προσαρτάται στις συμφωνίες και αφορά την ελευθέρωση των συναλλαγών.

Άρθρο 8

Τρεις εβδομάδες το αργότερο μετά την εισαγωγή των ζώων που αναφέρονται στον παρόντα κανονισμό, ο εισαγωγέας πληροφορεί την αρμόδια αρχή που εξέδωσε το πιστοποιητικό εξαγωγής σχετικά με τον αριθμό και την καταγωγή των εισαχθέντων ζώων. Η εν λόγω αρχή διαβιβάζει τις πληροφορίες αυτές στην Επιτροπή στις αρχές κάθε μήνα.

Άρθρο 9

Η εγγύηση που προβλέπεται στο άρθρο 4 του κανονισμού (ΕΚ) αριθ. 1445/95 συστήνεται κατά την έκδοση πιστοποιητικών.

Άρθρο 10

Οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95 εφαρμόζονται με την επιφύλαξη των διατάξεων του παρόντος κανονισμού.

Άρθρο 11

Ο κανονισμός (ΕΚ) αριθ. 1110/96 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Πέραν των εισαγωγών στο πλαίσιο των κανονισμών (ΕΚ) αριθ. 1119/96 (*), (ΕΚ) αριθ. 1250/96 (**) και (ΕΚ) αριθ. 1462/96 (***), οι εισαγωγές στην Κοινότητα ζωντανών βοοειδών που υπάγονται στους κωδικούς ΣΟ 0102 90 05, 0102 90 21, 0102 90 29, 0102 90 41, και 0102 90 49 και αναφέρονται στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 805/68, καταγωγής των τριών χωρών, οι οποίες αναφέρονται στο παράρτημα Ι, υπόκεινται στα μέτρα διαχείρισης που προβλέπονται στον παρόντα κανονισμό.

(*) ΕΕ αριθ. L 149 της 22. 6. 1996, σ. 4.

(**) ΕΕ αριθ. L 161 της 29. 6. 1996, σ. 131.

(***) ΕΕ αριθ. L 187 της 26. 7. 1996, σ.40.»

2. Στο άρθρο 2, παράγραφος 1, προστίθεται το ακόλουθο εδάφιο:

«Για τα ζώα αυτά, ο δασμός ad volorem και τα ειδικά ποσά των δασμών που καθορίζονται στο κοινό τελωνειακό δασμολόγιο (ΚΤΔ) μειώνονται κατά 80 %.»

Άρθρο 12

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 161 της 29. 6. 1996, σ. 2.

(3) ΕΕ αριθ. L 148 της 21. 6. 1996, σ. 15.

(4) ΕΕ αριθ. L 331 της 2. 12. 1988, σ. 1.

(5) ΕΕ αριθ. L 214 της 8. 9. 1995, σ. 21.

(6) ΕΕ αριθ. L 143 της 27. 6. 1995, σ. 35.

(7) ΕΕ αριθ. L 299 της 12. 12. 1995, σ. 10.

ΠΑΡΑΡΤΗΜΑ Ι

Κατάλογος τρίτων χωρών

- Ουγγαρία,

- Πολωνία,

- Τσεχική Δημοκρατία,

- Σλοβακία,

- Ρουμανία,

- Βουλγαρία,

- Λιθουανία,

- Λεττονία,

- Εσθονία.

ΠΑΡΑΡΤΗΜΑ ΙΙ

Κανονισμοί που αναφέρονται στο άρθρο 2 παράγραφος 3

Κανονισμοί της Επιτροπής:

α) (ΕΟΚ) αριθ. 3619/92 (ΕΕ αριθ. L 367 της 16. 12. 1992, σ. 17)

(ΕΚ) αριθ. 3409/93 (ΕΕ αριθ. L 310 της 14. 12. 1993, σ. 22)

β) (ΕΚ) αριθ. 3076/94 (ΕΕ αριθ. L 325 της 17. 12. 1994, σ. 8)

(ΕΚ) αριθ. 1566/95 (ΕΕ αριθ. L 150 της 1. 7. 1995, σ. 24)

(ΕΚ) αριθ. 2491/95 (ΕΕ αριθ. L 256 της 26. 10. 1995, σ. 36).

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ IV

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>